Lav et referat af nedenstående tekst:

Tekst:
Årets december har været usædvanlig solfattig og grå, og selvom store dele af landet fik et sjældent kig til solen lørdag, bliver fjerde søndag i advent en typisk 2020 decemberdag. Grå, men også relativt mild. - Vi har efterhånden lært gråvejret godt at kende, og sådan bliver det også i dag, fortæller meteorolog ved TV 2 VEJRET Sebastian Pelt. Søndag starter med otte-ni graders varme, og lokalt kan der være ganske kort kig til solen, men skyerne vil hurtigt lukke sig igen. Dermed er det altså tre-fire grader varmere end normalt for december, selvom solen ikke skinner. I løbet af dagen skal to regnvejr forbi landet. Først rammes Nordvestjylland, og så går regnen ind over den østlige del af landet. Først går regnen op over Lolland-Falster og dele af Sjælland. Muligvis rammer den også Københavnsområdet, ligesom bornholmerne også kan risikere vand fra oven. Regnen bliver kraftigst i den østlige del af landet, hvor der kan falde omkring fire-fem millimeter. De mange mennesker i hovedstaden kan dog også ende med overskyet og tørt, hvilket er prognosen for det øvrige Danmark. Vinden bliver op til frisk fra syd. Lørdag klarede vejret op for første gang i 20 dage, men tågeskyer lagde sig lige præcis hen over Københavnsområdet, og på den måde gik omkring en fjerdedel af landets befolkning glip af månedens første soldag. De relativt milde temperaturer holder til tirsdag, og så bliver det køligere hen mod jul. Chancen for hvid jul er dog stort set forsvundet, og hvidjulsbarometret er af den årsag også sat ned til to procent. – Det bliver køligere hen mod den 24., men en landsdækkende hvid jul er nu næsten umulig. Det vil blive tre til fire grader juleaftensdag, men med opklaring fra nord vil der komme udbredt nattefrost natten til juledag, siger Sebastian Pelt.

Referat:
Weekenden afsluttes i den kedelige ende af farveskalaen.